Diari Oficial de la Generalitat Valenciana


Sumari del DOGV 6630, del 14-10-2011 (2011/10466)

RESOLUCIÓ de 16 de setembre de 2011, de la Direcció General de Treball, Cooperativisme i Economia Social, per la qual s'ordena el depòsit de l'acord subscrit per la CSCCOO-PV i la UGT-PV, que designa àrbitres en matèria electoral.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6630

Data del DOGV
:   14-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10430


Data del document
:   16-09-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

RESOLUCIÓ de 16 de setembre de 2011, de la Direcció General de Treball, Cooperativisme i Economia Social, per la qual s'ordena el depòsit de l'acord subscrit per la CSCCOO-PV i la UGT-PV, que designa àrbitres en matèria electoral.  
  
 [2011/10730]  
La Resolució de data 17 de març de 2010 d'esta direcció general (DOCV 09.04.2010) va acordar publicar l'acord de designació d'àrbitres en matèria electoral realitzat per les organitzacions sindicals més representatives de la Comunitat Valenciana per al període 2010-2015.  
  
Per mitjà d'un escrit registrat en data 14 d'abril de 2011, el senyor José Carlos González Hernando va presentar la dimissió com a àrbitre designat per a la província d'Alacant, i per mitjà d'un escrit registrat en data 1 de juliol de 2011, la senyora María José Mateu Carruana va presentar la dimissió com a àrbitra designada per a la província de València.  
Comunicada esta dimissió a les organitzacions sindicals més representatives, en data 21 d'agost de 2011 es va presentar davant de la Direcció General de Treball, Cooperativisme i Economia Social l'acord subscrit en data 27 de juliol de 2011, per les organitzacions sindicals Confederació Sindical de Comissions Obreres del País Valencià i Unió General de Treballadors del País Valencià pel que procedien a designar, en substitució dels dimitits, el senyor Santiago García Campá per a la província de València i la senyora Nancy Sirvent Hernández per a la província d'Alacant. Ambdós àrbitres han acceptat la designació.  
Vist l'anterior acord i havent seguit el procediment per a la designació d'àrbitres previst en els articles 76.3 de l'Estatut dels Treballadors -aprovat per Reial Decret Llei 1/1995, de 24 de març- i 28.3 de la Llei 9/1987, de 12 de juny, d'òrgans de representació, determinació de les condicions de treball i participació del personal al servici de les administracions públiques (segons redacció donada per la Llei 18/1994, de 30 de juny, i actualment en vigor per aplicació de la disposició transitòria quinta de la Llei 7/2007, de 12 d'abril, de l'Estatut Bàsic de l'Empleat Públic), així com en els articles 31 del Reglament d'Eleccions a Òrgans de Representació dels Treballadors en l'Empresa -aprovat per Reial Decret 1844/1994, de 9 de setembre- i 26 del Reglament d'Eleccions als Òrgans de Representació del Personal al Servici de l'administració General de l'Estat -aprovat per Reial Decret 1846/1994, de 9 de setembre-; el director general de Treball, Cooperativisme i Economia Social, fent ús de les facultats que li conferix el Reial Decret 4106/1982, de 29 de desembre, de Transferència de Funcions i Servicis de l'administració de l'Estat a la Generalitat Valenciana; el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació (DOGV 6597, de 30.08.2011), i l'article 5 de l'Orde de 13 de setembre de 1994, de l'extingida Conselleria de Treball i Assumptes Socials (DOGV núm. 2358, de 03.10.1994), per la qual es van establir les oficines públiques de Registre d'Actes d'Eleccions Sindicals a la Comunitat Valenciana, resolc:  
  
  
  
Primer   
Ordenar el depòsit en l'Oficina Pública Autonòmica de Registre d'Actes d'Eleccions Sindicals de l'Acord de 27 de juliol de 2011, subscrit per les organitzacions sindicals Confederació Sindical de Comissions Obreres del País Valencià i Unió General de Treballadors del País Valencià, pel qual es designa el senyor Santiago García Campá com a àrbitre en matèria d'eleccions sindicals per a la província de València i la senyora Nancy Sirvent Hernández com a àrbitra en matèria d'eleccions sindicals per a la província d'Alacant.  
  
  
Segon   
Notificar la present resolució a les organitzacions sindicals firmants dels acords i als designats.  
  
  
Tercer   
Disposar la publicació en el Diari Oficial de la Comunitat Valenciana de les designacions anteriors.  
  
València, 16 de setembre de 2011.- El director general de Treball, Cooperativisme i Economia Social: Joaquín Vañó Gironés.